PLAŽE I POMORSKO DOBRO

 - organizirati akcija čišćenja podmorja

 - postavljanje skalice u Solinama ispred obiteljske kuće Nika Violića (Kukuta)

 - redovno održavanje, zagrađivanje i čišćenje plaža

- uklanjanje starih betonskih kabina ili privođenje svrsi

- betonski skalini za ulazak u more na plaži Bunica

- obnova betonske podloge na kupalištu u Velkom Zatonu na malom batu kod pansiona Mali raj

 - uvođenje spasilačke službe Crvenog križa na plaži u Velikom Zatonu

 - održavanje liftera i skalica

- održavanje tuševa na kupalištima

NADOGRADNJA RIVE U ŠTIKOVICI

 Ako bude moguće , postojeća riva bi se nadogradila gdje bi se na pilonima ista produžila 15-tak metara . Ovim bi bili stvoreni uvjeti za nesmetano pristajanje sve većeg broja izletničkih brodova i brodica , dobio bi se jedan broj sezonskih komunalnih vezova a što je najbitnije pridonijeli bi većoj sigurnosti kupaća na ovom popularnom kupalištu.

NADZOR SIGURNOSTI PLOVIDBE

Izviditi mogućnosti postavljanja kamera za nadzor i sankcioniranje devijantnih ponašanja u akvatoriju uvale Zaton

ČISTOĆA

- uvođenje prikupljanja otpada na mjestu nastanka u Velikom zatonu po uzoru na ostala mjesta.

- uređenje odlagališta otpada u Lozici.

UPU ZATON MALI

Donošenje UPU- a obvezno je u zonama neizgrađenog građevinskog područja. U našem slučaju u Malom Zatonu je to predio Bunica i Mohovo . I u jednom i u drugom slučaju UPU bi trebao odrediti cestovnu a ujedno i komunalnu infrastrukturu kao preduvjet gradnje i što bolje iskoristivosti građevinskih parcela sa mogućnošću pristupa na cestu . Radi se o vrlo osjetljivom dijelu gdje je nužna suglasnost vlasnika zemljišta glede trasiranja prometnica. Zbog ovih problema koji su odnosu na prije 10 godina još složeniji nije tada donesen UPU . Prijedlog je da se MO angažira i izvidi interese vlasnika zemljišta koje bi obuhvatio UPU te bio poveznica sa UO nadležnim za Urbanizam u cilju iznalaska najboljih rješenja .

VODOOPSKRBA

ŠTIKOVICA

Po prijavi žitelja od kbr. 35 do 59 koji se žale na nedostatan tlak u cjevovodu iznači rješenje sa pružateljem usluge za rješavanje ovog problema.

JAVNA ODVODNJA - KANALIZACIJA

U sklopu projekta aglomerizacije koji kreće početkom 2020 godine a obuhvača područje od Orašca do Mokošice tvrtka Vodovod u planu nosi:

MALI ZATON SOLINE

U Malom Zatonu se izgrađuje još nezavršena kanalizacijska mreža u predjelu „Selo“ u ulici Soline te se spaja na kolektor kod Doma kulture

ULICA ZA MOHOVO (č.z. 1142)

Na zahtjev mještana predjela Mohovo u svezi priključenja na kanalizacijski sustav ukinut je status potoka u predmetnoj ulici kao preduvjet postavljanja sustava javne odvodnje. U firmi Vodovod su spremni za dvije opcije . Prva njima jednostavnija je da priključak na kanalizaciju bude u trupu ceste ispod zadnje izgrađene zgrade sa lijeve strane (k.č 1184/8) i zato trebaju suglasnost suvlasnika zemljišta odnosno izgrađene ceste . Druga je da idu skroz do magistrale no onda je stvar u radovima na D-8 što bi htjeli izbjeći. Očekuju našu suradnju u vidu kontakta sa 20 suvlasnika zemljišta. Zaključak – dopis vlasniku

ULICI KOD DOMA KULTURE (k.č. 1110)

 U firmi Vodovod su spremni za postavljanje javne odvodnje i zato trebaju suglasnost vlasnika zemljišta odnosno izgrađene ulice. Očekuju našu suradnju u vidu kontakta sa vlasnicima zemljišta. Zaključak dopis suvlasnicima

ŠTIKOVICA

Izgradnja cjelokupne kanalizacijske mreže . Dio od Bunice do ulaza u Štikovicu je najkompleksniji jer se tu postavlja pored kanalizacije i elektro energetska mreža sa novom trafo stanicom, uređuju se osvjetljeni nogostupi i autobusna stanica ispred Branka Miloša i dr.

VELIKI ZATON RIVA

Na križanju ulica Gomila i Starčevićeva obala postaviti kanal i rešetku za oborinsku odvodnju.

DOMOVI, ŠKOLE, VRTIĆI , OGLASNE TABLE I JARBOLI

Postavljanje oglasne table i zastavnog jarbola u Štikovici

Postavljanje oglasne table i zastavnog jarbola u Lozici

ŽUPNI DVOR ZATON VELIKI

Pored već investiranih 500.000 kn sukladno potrebama obnove izviditi mogućnost daljnjeg investiranja.

DOM KULTURE

U izradi je projekt obnove cjelokupne el. Instalacije i rasvjete , podne obloge i sanitarnih čvorova. U tajništvu bi se otvorili krovni prozori a glavna sala podjelila harmonika vratima na mjestu gdje završava balkon . Dio koji bi ostao prema pozornici bi se klimatizirao.. Promjenila bi se bravarija . Uklonila bi se pozornica, a prozor iza nje bi bio novi ulaz u ovu prostoriju. . Ovaj novi dio bi prema potrebi koristila judo sekcija a stvorili bi se preduvjeti i za druge aktivnosti prema potrebi.

DJEČIJI VRTIĆ ZATON - PROŠIRENJE

 U tijeku je odabir izvođača radova i ako bude po planu to bi trebalo biti gotovo do kraja mjeseca. Radovi će trajati dva mjeseca i neće utjecati na rad vrtića .

VATROGASNI DOM DVD-A ZATON

U tijeku je potpisivanje Ugovora između Grada i HC-a o sufinanciranu izgradnje raskrižja u Pinjima i onda projekt ide na izdavanje građevinske dozvole . Sredstva za izgradnju bit će osigurana u proračunu za iduću godinu.

PROMET DRŽAVNA CESTA D8

AUTOBUSNO UGIBALIŠTE ŠTIKOVICA

 U tijeku je izrada projektne dokumentacije za autobusno ugibalište u Štikovici u smjeru Grada. Nalazit će se na proširenju uz D-8, 50 tak metara od kuće Miloš Branka i bit će osvijetljenim nogostupom i ulicom povezano sa centrom naselja na lokalnoj cesti poviše restorana „Gusar“.

AUTOBUSNA UGIBALIŠTA U LOZICI

Od HC-a treba tražiti da žurno iznađu prostor za izgradnju autobusnih ugibališta, nogostupa i pješačkog prijelaza kojima bi gravitirala ulica koja se spušta sa D-8 na k lokalnu cestu i centar naselja gdje se nalazi podhodnik i kupalište.

RASKRIŽJE PINJI U VELIKOM ZATONU

 Projektom izgradnje novog vatrogasnog doma koji će se graditi na proširenju za Pinje predviđena je i rekonstrukcija raskrižja gdje će se dodati prometna traka za lijeve skretaće iz smjera Orašca a na postojećem proširenju bit će izgrađeno novo autobusno ugibalište koje će se nogostupom povezati sa starim koji ne udovoljava minimalnim tehničkim uvjetima te ga ne mogu propisno obilježiti a time se nemože spriječiti nepropisno parkiranje na istom.

ULAZ U VELIKI ZATON

 Projekt je završen i očekuje se početak gradnje u ovoj godini . projektom je predviđeno izmještanje kolničke trake koja dolazi iz smjera Orašca udesno prema moru, kako bi se napravio prostor za prometnu traku za lijeve skretače iz smjera Grada . Novo autobusno stajalište će biti preko puta odlagališta smeća i do njega će biti izgrađen osvjetljeni nogostup. Projekt je dobio građevinsku dozvolu.

ŠTIKOVICA- MALI ZATON REKONSTRUKCIJA CESTE

Projektom HC-a je predviđena rekonstrukcije ceste od ulaza u Štikovicu do ulaska u Selo za koji će HC osigurati sredstva u idućoj godini. Projekt predviđa gledano iz smjera Štikovice : Autobusnu stanicu ispred Branka Miloša ( na istoj lokaciji ), osvjetljeni nogostup od Miloša do Orasan gdje je pješački prijelaz na nogostup uz morsku stranu sve do Bunice . Ovom prigodom bit će u cijelosti popravljena podzida u zavoju ispred Ivančevića a time i nogostup. Raskrižje Bunica će se rekonstruirati i dobit će traku za lijeve skretaće iz smjera Grada. Od skretanja za Mohovo do ulaza u Selo ide osvijetljeni nogostup sa obje strane sa pješačkim prijelazom kod Studenca . Autobusno ugibalište će biti u smjeru Orašca u zoni područne škole. Po završetku natječaja za odabir izvođaća krenut će iz smjera Sela prema Štikovici kako bi se u međuvremenu svi akteri (Vodovod , El Jug ) pripremili za rekonstrukciju Bunica -Štikovica gdje ide kanalizacija, voda i struja u trup ceste . Prema procijeni ta dionica bi se mogla početi raditi početkom 2020. g.

PROMET LOKALNE CESTE

MALI ZATON BUNICA OGRADA ZA PJEŠAKE

 Na predjelu Malog Zatona na Bunici uz šetnicu prema obalnom zidu poradi visine od 3 metra potrebno je postaviti ogradu u dužini od 80 metara

ŠTIKOVICA OBNOVA KOLNIKA

Od raskrižja sa D-8 pa do kbr. 24 usljed prekomjerne upotrebe ceste glede opsežnih građevinskih radova na izgradnji objekata uz lokalnu prometnicu kroz Štikovicu gotovo je uništen kolnički zastor a vidljive su i promjene u trupu prometnice kojoj je narušen stabilitet te prijeti urušavanjem. Nužno je potrebno prići sanaciji ove prometnice u sklopu čega izviditi mogućnost izgradnje nogostupa . Kompletni zastor bit će promjenjen nakon izgradnje kanalizacijskog sustava.

VRBICA OBNOVA KOLNIKA

 Od raskrižaja sa D-8 kod mosta Štikovica prema naselju Vrbica u dijelu od 100-tinjak metara kod tvrtke Keops nužno je obnoviti kolnički zastor .

MALI ZATON BUNICA ASFALTIRANJE

 Od raskrižja Obale S.Radića i D-8 rema Gadu nalazi se stari makadamski put koji nakon 100 tinjak metara opet izlazi na D-8.. Ovaj put i prostore uz cestu koriste kupači i ono je jedno od najposječenijih Zatonskih kupališta. Prostor bi trebalo asfaltirati i iscrtati parking mjesta uz najmanje jedno za osobe sa invaliditetom.

NOVI REŽIM PROMETOVANJA MALIM ZATONOM

Plan je izviditi tehničke mogućnosti, i dobiti stav žitelja na Zboru građana po pitanju uvođenja jednosmjernog prometa ulicom Obala S.Radića u Malom Zatonu od Doma kulture prema Bunici.

NOVI REŽIM PROMETOVANJA VELIKIM ZATONOM

Plan je izviditi tehničke mogućnosti, i dobiti stav žitelja na Zboru građana po pitanju uvođenja te ulicom Gomila u Velikom Zatonu od rive prema raskrižju sa D-8. Ovim mjerama bi se omogućilo nesmetano odvijanje prometa i dobile parkirališne zone.

NOGOSTUP STARA MOKOŠICA - LOZICA

 Predviđeno je povezivanje nogostupom naselja Lozica i Stara Mokošica koji je već osvjetljen . Postoji projekt kojeg treba doraditi i realizirati.

ELEKTROOPSKRBA

TRAFO STANICA ŠTIKOVICA

 Poradi loše naponske mreže u Štikovici predio Rat te naselja Bunica , HEP planira izgradnju trafo stanice na Bunici koja će se graditi u sklopu rekonstrukcije ceste kada će se polagati energetski kabel.

JAVNA RASVJETA

MALI ZATON BULET

U duljini od 850 metara ulice Bulet u Malom Zatonu u planu je obnova javne rasvjete gdje bi nedostatnu staru trebalo zamjenit novim rasvjetnim tijelima i postavit novu u skladu sa normama. Radi se od cca 50 rasvjetnih stupova koje treba priključiti na već postavljen podzemni kabel.

MALI ZATON NOVE ZGRADE MOHOVO

Postojeći kvart od 6 zgrada na adresi Mohovo 10 i 12 nema nikakvu javnu rasvjetu i trebalo bi je instalirati u dužini od 100 tinjak metara od D-8 do zgrada: Radi se o 6 rasvjetnih stupova za koje treba izvesti i podzemnu instalaciju . Ovdje treba suglasnost 12 suvlasnika ili žuran upis ceste na Grad Dubrovnik.

VELIKI ZATON

Postavljanje 19 rasvjetnih tijela na pripremljeni dio u Velikom Zatonu od trafo stanice Gomila do obiteljske kuće Milanović

Postavljanje 4 stupa javne rasvjete u ulicu Vrh sela prema obiteljskoj kući Nikole Đurića

Postavljanje stupa javne rasvjete na autobusnom stajalištu u Velikm Zatonu u smjeru Orašca

SPORT I REKREACIJA

ŠKOLSKA SPORTSKA DVORANA OŠ ANTUN MASLE

 U u izradi je Glavni projekt školske sportske dvorane OŠ Antun Masle kao prvo veće ulaganje u sportsku infrastrukturu na ovim prostorima. Bit će to prva sportska dvorana sa svim pripadajućim sadržajima i toplom vezom sa samom školom . Početak gradnje očekujemo u 2020. godini .

IGRALIŠTE NA MALOM BATU

 U tijeku je sudski proces povrata vlasništva. Ovisno o ishodu spora ovisi i investicija u ovo igralište.

**MALA PONTA - REKREACIONI SADRŽAJ**

 **Na lokaciji „ Mala ponta“, točnije na** čestici 688/1 , plan je postaviti sprave za rekreaciju na otvorenom poput onih u parku Luja Šoletića u Gradskom kotaru Gruž . Ovim rekreacijskim sadržajem, kojeg za sada nemamo u Zatonu, omogućila bi se primjerena rekreacija i za građane srednje i starije životne dobi što bi utjecalo na povećanje kvalitete života kako žitelja tako i naših gostiju .

IGRALIŠTE U SOLINAMA

U tijeku je obnova igrališta kojom će biti zamijenjena zaštitna ograda , izgrađena nova asfaltna podloga te nove betonske tribine i sportska galanterija.

PLANINARSKA STAZA ZATON – ORAŠAC- LJUBAČ-OSOJNIK

Označiti planinarsku stazu koja s Vrela iz malog zatona preko brda Zirine vodi šumskim putevima prema Orašcu, Ljubču i Osojniku .Dio staze već e označen u suradnji sa TZ Grada i stanicom GSS-a Dubrovnik.